  Майя Бывальцева 10-тӥ шуркынмонэ Ижкарын следж-хоккеен шудонъя Россилэн чемпионатэзлэн нырысетӥ люкетэз кутскиз. «Удмуртия» клуб турнирез вормонэн ӧдъяз. Со сярысь «ВКонаткте» мерлыко вотэсысь «Удмуртия» следж-хоккей» огинын ивортӥзы. Нырысетӥ пумиськонзэ «Удмуртия» «Башкирские пираты» командаен ортчытӥз. Шудонлэн нырысетӥ кык периодъёсыз «кӧс» ортчизы. Одӥг гинэ шайбаез «пиратъёслэн» капкаязы Павел Широбоков куинетӥ периодын пыртӥз. 11-тӥ шуркынмонэ 10 часын «Удмуртия» Оренбург улосвылысь «Ястребы» командаен пумиськоз Эпидемиологи югдурен сэрен шудонъёс учкисьёстэк ортчо. Меӵак возьматонъёсты, озьы ик пумиськонъёслэсь радлыксэс  учкыны луэ. Тодэ вайытом, следж-хоккеен шудонъя Россилэн чемпионатэз Удмуртиын нырысьсэ ортче.  Тегъёс: Спорт Ижкар Следж-хоккей Удмуртия  